ร้านเป็นรถขนาดเล็กแปลงเป็นร้านอาหารญี่ปุ่นประเภทของทอด มีโต๊ะนั่งเล็กๆสัก 10โต๊ะ มีโคมไฟญี่ปุ่นห้อยตามร่มเพิ่มบรรยากาศแบบญี่ปุ่น ตั้งอยู่ริมถนนทางเข้า The sence อาหารน่าทาน ราคาไม่แพง รสชาติจัดว่าอร่อย ทานได้ครับ
วันที่ไป ลองเมนูทงคัตซึชุบเกล็ดขนมปังทอด ราดแกงกะหรี่+สันคอหมูหมัก ครับ อ่อ...ลืมบอกไปร้านนี้นอกจากเมนูหลักแล้วเรายังสามารถเลือกท็อปปิ้งเพิ่มได้ เช่น ชีส แกงกะหรี่ สันคอหมูหมัก เป็นต้น เพิ่มอย่างละ 20 บาท 
รสชาติของเมนูที่ทาน หมูทอดชุบเกล็ดขนมปัง(ทงคัสซึ) ทอดได้กรอบดี ไม่อมน้ำมัน กรอบนอก นุ่มใน แกงกะหรี่รสชาติเข้มข้นสไตญี่ปุ่น เข้ากับทงคัสซึ หรือจะกินกับซอสที่เตรียมไว้ก็อร่อยดีครับ ส่วนสันคอหมูหมัก ผมว่าเมนูนี้อร่อยครับ หมูนุ่มหมักมาได้รสชาติเข้มข้น ทานกับข้าวร้อนๆอร่อยเหาะ
เมนูด้ง(ราดไข่ตุ๋น)ก็น่าทานนะครับ คราวหน้าจะไปลอง หุหุ
